**Αρχαίοι Ολυμπιακοί Αγώνες**

 Οι βάσεις του σύγχρονου παγκόσμιου αθλητισμού, και φυσικά του Ελληνικού, σχεδόν σε όλες τους τις διαστάσεις στηρίζονται στους αρχαίους Ιερούς Πανελλήνιους αγώνες και ιδιαίτερα τους Ολυμπιακούς αγώνες .

Σίγουρα και πριν τους Αρχαίους Ελληνικούς αγώνες υπήρχαν αθλητικές δραστηριότητες ( Βαβυλώνιοι, Ασσύριοι, Αιγύπτιοι) αλλά οι Έλληνες ήταν αυτοί που έδωσαν τις αρχές του σύγχρονου αθλητισμού, αυτοί που το απλό παιχνίδι το έκαναν άθλημα και του προσέδωσαν αξίες και συμβολισμούς πέρα από τα στενά όρια του. Παράλληλα μετέτρεψαν και την τέχνη του πολέμου σε άθλημα.

 Όλοι οι πανελλήνιοι αθλητικοί αγώνες-τα Νέμεα 573π.Χ.,Ίσθμια 581π.Χ, τα Πύθια 582π.Χ., τα Ολύμπια 776π.Χ.- ήταν θρησκευτικοί αγώνες προς τιμή θεών και για τον λόγο αυτό είχαν ιερή και σημαντική αξία, πέρα από την αθλητική, στην ζωή των Ελλήνων . Αποτελούσαν σημείο αναφοράς στην καθημερινότητά τους. Είναι χαρακτηριστικό ότι μετρούσαν το χρόνο με βάση την περίοδο ανάμεσα σε δύο Ολυμπιακούς αγώνες, την οποία ονόμαζαν και ονομάζουμε και σήμερα Ολυμπιάδα.

Όλοι οι αγώνες περιελάμβαναν και παράλληλους καλλιτεχνικούς αγώνες (μουσικούς, ποιητικούς κ.α.) Οι μόνοι που ήταν καθαρά αθλητικοί ήταν οι Ολυμπιακοί αγώνες .

Μερικά από τα στοιχεία τους:

-Οι Ολυμπιακοί αγώνες γινόντουσαν κάθε τέσσερα χρόνια

-Ο πρώτος νικητής των ολυμπιακών αγώνων ήταν ο Κόροιβος από την Ηλεία στους πρώτους καταγεγραμμένους Ολυμπιακούς Αγώνες το776π.Χ.

-Στους Ολυμπιακούς αγώνες συμμετείχαν μόνο Έλληνες και βέβαια οι Μακεδόνες ως Έλληνες συμμετείχαν σε αυτούς…

-Τα αθλήματα ήταν: Δρόμος, Πυγμή, Πάλη, Παγκράτιο, Πένταθλο (Δρόμος-Πάλη -Ακόντιο-Δίσκος-Άλμα) και οι Ιππικοί αγώνες.

-Τα έπαθλο για τον νικητή ήταν απλά ένα στεφάνι αγριελιάς.

-Οι αγώνες δεν είχαν πολιτική χροιά αλλά μερικές φορές οι θεατές εξέφραζαν την επιδοκιμασία τους ή την αποδοκιμασία τους σε μεγάλα γεγονότα με ποιο χαρακτηριστική περίπτωση την είσοδο του Θεμιστοκλή στο Στάδιο, μετά την ναυμαχία της Σαλαμίνας, όπου οι θεατές όρθιοι του απέδωσαν τιμές.

 -Τον χώρο των αγώνων τον κοσμούσε ένα από τα «επτά θαύματα της αρχαιότητας» το χρυσελεφάντινο άγαλμα του Δία .

 - Στους αγώνες συμμετείχαν ως αθλητές και ως θεατές μόνο άνδρες. Εξαίρεση η παρουσία της ιέρειας της θεάς Δήμητρας Χαμίνης, σε τιμητική θέση απέναντι από τους θεατές. Η παρουσία γυναικών στους αγώνες απαγορευόταν και τιμωρούνταν με ποινή θανάτου .

 Όμως η ποινή αυτή δεν εφαρμόστηκε στην μόνη γνωστή και βέβαια παράνομη παρουσία γυναίκας στους αγώνες, της Καλλιπάτειρας.

-Η Καλλιπάτειρα ήταν κόρη του μεγάλου πυγμάχου ολυμπιονίκη Διαγόρα του Ρόδιου, ο οποίος είχε δοξασμένο κατά τους αρχαίους Έλληνες θάνατο όταν ξεψύχησε στο στάδιο σε μεγάλη ηλικία στα χέρια των τριών ολυμπιονικών γιών του που τον είχαν σηκώσει στις πλάτες τους και τον περιέφεραν. Ήταν λοιπόν και αδελφή τριών ολυμπιονικών.

Εισήλθε μεταμφιεσμένη σε άνδρα στο στάδιο για να παρακολουθήσει τον γιό της που αγωνιζόταν. Αποκαλύφθηκε όταν πανηγύρισε την νίκη του γιού της . Της χαρίστηκε η ζωή λόγο της καταγωγής της αλλά και γιατί σεβαστήκανε την μητρότητα οι κριτές.

-Αμέσως μετά τους Ολυμπιακούς αγώνες ακολουθούσαν και αγώνες για γυναίκες τα Ήραια.

- Παρόλο που οι γυναίκες δεν συμμετείχαν στους ολυμπιακούς αγώνες …είχαμε γυναίκες ολυμπιονίκες. Αυτό το πετύχαιναν γιατί στους ιππικούς αγώνες γινόταν ολυμπιονίκης και ο ιδιοκτήτης του αλόγου που κέρδιζε στους αγώνες. Έτσι πολλές ιδιοκτήτριες αλόγων συμμετείχαν έμμεσα στους αγώνες, -στέλνοντας να αγωνιστούν τα άλογά τους- και σε περίπτβση νίκης του αλόγου κατακτούσαν και τον τίτλο του ολυμπιονίκη.

 -Η μεγαλύτερη όμως παρακαταθήκη των ολυμπιακών αγώνων είναι η επιτυχημένη εφαρμογή του θεσμού της εκεχειρίας . Δηλαδή της διακοπής κάθε εχθροπραξίας έντεκα μήνες πριν και άλλους τόσους μετά τους αγώνες .

Στην πραγματικότητα ήταν ένας τρόπος να σταματούν οι πόλεμοι και τα όποια προβλήματα να λύνονται υποχρεωτικά με ειρηνικές διαδικασίες…

Στην σημερινή εποχή αυτό δυστυχώς δεν το έχει πετύχει η ανθρωπότητα …

Οι Ολυμπιακή αγώνες σταμάτησαν με απόφαση του Μ.Θεοδώσιου το 393μ.Χ.